google/wiki40b huggingface dataset:
אזור מפורז

אזור מפורז (באנגלית: DMZ) הוא שטח, בדרך כלל בין שני כוחות צבאיים או יותר, בו אסורה הכנסת צבא או כל פעולה צבאית.
המונח "אזור מפורז", בו אסורה פעילות צבאית אך בכל יתר הבחינות הוא עשוי להיכלל בתחום הריבונות של מדינה כלשהי נבדל מהמונח אזור נייטרלי, שהוא טריטוריה (בדרך כלל בין שתי מדינות) שאינה נכללת בתחום הריבוני של אף אחת מהן, אולם מעוגנת בהסכם כלשהו בין הצדדים בנוגע אליה. 
שטח שאיננו בריבונות אף מדינה ואף אינו מעוגן בשום הסכם בין מדינות נקרא "טרה נוליוס".
למעשה, כל אזור נייטרלי הוא גם אזור מפורז, אולם אזור מפורז אינו בהכרח גם אזור נייטרלי.

פירוז מנשק גרעיני

רגישות מיוחדת נודעת ליצירת אזורים מפורזים מנשק גרעיני (Nuclear Weapon Free Zone (NWFZ).
על פי פרק 7 באמנה לאי התפשטות נשק גרעיני ((the nuclear Nonproliferation Treaty (NPT) שנכנסה לתוקף ב-1970 לארצות יש את הזכות ליצור אזורים ספציפיים מפורזים מנשק גרעיני. העצרת הכללית של האו"ם אישרה ב-1975 מחדש זכות זו וניסחה קריטריונים לאזורים אלו. בתוכם יכולות הארצות להשתמש באנרגיה גרעינית לצורכי שלום.
כיום ישנם חמישה אזורים כאלה: אמריקה הלטינית והקריביים (על פי אמנת Tlatelolco מ-1967), דרום האוקיינוס השקט (על פי אמנת Rarotonga מ-1985), דרום-מזרח אסיה (על פי אמנת בנגקוק מ-1995), אפריקה (על פי אמנת Pelindaba מ-1966) ומרכז אסיה (על פי אמנת Semipalatinsk מ-2006). 
חלוץ בתחום זה היה פוליטיקאי והדיפלומט הפולני אדם רפצקי אשר כבר ב-2 באוקטובר 1957 הציג באומות המאוחדות את תוכניתו המכונה "תוכנית רפצקי" להפיכת מרכז אירופה לאזור חופשי מנשק גרעיני.

אזורים מפורזים בישראל

הסכם הפרדת הכוחות בין ישראל לסוריה לאחר מלחמת יום כיפור ותקופת ההתשה שלאחריה, קבע אזור מפורז בתוך שטח סוריה.

לקריאה נוספת

משולם סיקרון,  האזור המפורז בסביבת ניצנה, בשנים 1956-1949, הגורמים וההתפתחויות שהביאו לדחיקת המצרים מהאזור, אוניברסיטת בן-גוריון
מרי מרגרט היומס

ביוגרפיה

היומס נולדה בניו יורק. בשנת 1973, כשהייתה בת 19 התחרתה בתחרות יופי מקומית בניו יורק ושנתיים לאחר מכן, ב-1975 נבחרה למיס פלורידה, בטקס מיס ארצות הברית נבחרה לסגנית שלישית.
ב-1981 שיחקה בסרט "ההיסטוריה המטורפת של העולם". היא נודעה מתפקידה כגייל לירי, אמו של דוסון לירי (ג'יימס ואן דר ביק) בסדרת הנעורים המצליחה "דוסון קריק". בנוסף לכך היא שיחקה בסדרות הטלוויזיה "מרפי בראון", "האנטומיה של גריי", "הלוחשת לרוחות" ו-"מחשבות פליליות".
גיבורי האולימפוס

הנבואה הגדולה השנייה

שבעה חצויים יענו לאתגר.

עולם ומלואו יסער או יבער.

נדרים לקיים עד כלות הנשימה,

בשערי המוות תגעש מלחמה.
במחנה היווני הנבואה הגדולה השנייה נחשבת כנבואה הראשונה של האוראקל מדלפי החדשה (רייצ'ל אליזבת דר) וכנבואה חדשה. לעומת זאת, במחנה הרומאי הנבואה נקראת "נבואת השבעה" (the prophecy of seven) והיא נחשבת כעתיקה ובת אלפי שנים. היא מוכרת גם בלטינית, והשורות האחרונות בה, כפי שג'ייסון מדקלם אותן בספר הראשון, הן:
Per a denique spiritus ut servo an scramentum

Quod foes ut ianua nex addo ornamentum

סידרות המשך

1.גורלו של אפולו
2.מגנס צ'ייס והאלים של אוסגרד
קוקסהאפן

היסטוריה

ריצביטל, היום חלק מקוקסהאפן, היה שייך לחבל האדלן (Hadeln), שבשטחה של דוכסות סקסוניה. אחרי פיצול השושלת בשנת 1296 הייתה ריצביטל לחלק מדוכסות סקסוניה-לאוונבורג. בשנת 1394 כבשה העיר המבורג את המבצר של ריצביטל ועשה אותה למעוזה כדי להגן על שפך נהר האלבה, שמחברת את העיר עם הים הפתוח.
חברת "קו המבורג-אמריקה" בנתה טרמינל אוניות נוסעים בקוקסהאפן בשנת 1900. הטרמינל, שחובר ישירות להמבורג על ידי קו רכבת ייעודי, שימש נקודת מוצא עיקרית למהגרים גרמנים ואירופאים עד שנת 1969, אז נפסקה קו הנסיעות מנמל קוקסהאפן. אולם האספה המצועצע ומבניו המשוריינים שרדו נזקים מימי מלחמה ושלום, ובשנת 1998 החל שימוש בו כמוזיאון וכמסוף של ספינת תענוגות.
ב-15 במרץ 1907 זכתה קוקסהאפן למעמד עיר במדינת המבורג. בשנת 1937 הפכה, בעקבות "חוק המבורג הגדולה", למחוז עירוני של חבל שטאדה בפרובינציית הנובר הפרוסית. בשנת 1972, שולבו כמה קהילות כפריות שכנות במחוז העירוני קוקסהאפן. ב-1977 איבדה קוקסהאפן את מעמדה כמחוז עירוני, ובמקומו נוצרה מחוז קוקסהאפן, שקוקסהאפן הייתה לבירתו.
במהלך מלחמת העולם הראשונה היה בסיס הטיסה הצבאי נורדהולץ (Nordholz) וההאנגרים שלו לכלי טיס, מדרום לקוקסהאפן, אחד מתחנות ספינות האוויר המרכזיים של גרמניה. בחג המולד 1914 הוא הותקף על ידי מטוסים ימיים של שירות האוויר של הצי המלכותי הבריטי.
בין 1945 ל-1964 בוצעו ניסויים שונים בטילים ליד קוקסהאפן.

תיירות

מקורותיה של התיירות בקוקסהאפן חוזרים לשנת 1816, אז נוסד בעיר מקום נופש לחוף הים. מאז 1964 בעיר מקומות נופש רבים הידועים בשל מזג האוויר הנוח שבהם (Seeheilbad) ומרכז נופש בשם "ארץ קוקס" (Cuxland, קוקסלאנד).

הקהילה היהודית

פרק זה לוקה בחסר. אנא תרמו לוויקיפדיה והשלימו אותו.
עשנור הקמח

תיאור

בוגרי עשנור הקמח קטנים יחסית; אורכם נע בין שמונה לעשרה מ"מ, ומוטת כנפיהם בין ששה עשר לעשרים מ"מ. צבעם השליט אפרפר מוכתם, וחציים האחורי של כנפיהם חום כהה עם כתמי חלודה או נחושת. כתמים אלו מאפשרים זיהוי קל של המין ומבדילים אותו משאר מיני העשים. אורך הזחלים הוא כ-12 מ"מ, וצבעם קרם שלפעמים נוטה לירוק או צהוב; ראשם חום כהה. לרוב נמצאים קרוב למקור המזון. הזחלים מתגלמים בתוך פקעת קורים דלילה ושוכנים בחריצים. צבע הגולם חום כהה. קוטר הביצים כמחצית המ"מ, והן מוטלות על ידי הנקבה - על האוכל או בסמוך לו.

מחזור החיים

מחזור החיים של עש הקמח ההודי נע בין 30-300 ימים ויכול להתנהל כולו בתחומי הבית. הנקבה מטילה בין 60-400 ביצים על מקור המזון והן בוקעות לאחר כ-2-14 יום. הזחלים ניזונים מהמזון במשך 2-41 שבועות עד שמחליטים להתגלם בהתאם לטמפרטורה וטיב המזון. הבוגרים אינם ניזונים ולכן חיים בין שבוע לשבועיים, בתקופה זו הם מזדווגים והנקבות מטילות את הביצים. בשנה אחת יכולים להתקיים 3-4 מחזורי חיים.

נזקים ובקרה

עש הקמח ההודי ניזון ממגוון גדול של מוצרים ממקור צמחי כגון מוצרי דגן, אורז, לחם, פסטה, תבלינים, פירות יבשים ואגוזים. כמו כן ניתן לפעמים למצוא אותם גם בפולי קקאו, שוקולד, ופולי קפה, עוגיות, קמח ועוד. המזון יהיה לרוב מכוסה קורים דקים אשר הזחלים טווים לקראת התגלמות.
לזחלים הצעירים יש יכולת להידחק גם לחורים הקטנים ביותר ולהיכנס לשקיות מזון וכלי פלסטיק שאינם סגורים הרמטית. ברגע שהבית נגוע קשה מאוד להיפטר מהעש, וכדי למנוע את התפתחותם יש לזרוק את כל מקורות המזון שחשודים כנגועים. אוכל נקי אפשר לאפסן במקרר ולהשתמש במוצרים דוחי עש להרחיק את העשים הקיימים. יש לחכות לפחות מחזור חיים אחד לפני שמחזירים את האוכל למקום שהיה נגוע.
מבחן TOVA

מבחן TOVA (ראשי תיבות באנגלית: Test of Variables of Attention) הוא מבדק ממוחשב המיועד להערכה נוירולוגית של מאפייני התנהגות של הפרעת קשב, ריכוז והיפראקטיביות. המבחן מודד יכולת משתנה של תשומת לב, בצורה של משחק מחשב פשוט, המודד תגובות לגירויים חזותיים. זהו אחד המבחנים הנפוצים ביותר לשימוש בקרב נוירולוגים לאבחון הפרעת קשב וריכוז. 
המבחן נחשב אמין דיו כדי להיות אינדיקציה נוספת לקיום לקות קשב וריכוז רק אם הצטברו סימנים מעידים נוספים ללקות כזו בשיטות אבחון אחרות ולכן המבחן משמש רק כחלק מתהליך האבחון להפרעת קשב וריכוז ולא כאבחון בפני עצמו. חסרונו של המבחן הוא בעודף יחסי של שגיאות מסוג II - דהיינו המבחן אינו מגלה לקות ריכוז אצל אחוז רב מדי של אנשים שדווקא יש להם לקות כזו.

היסטוריה

מבחן TOVA פותח על ידי ד"ר לורנס מ. גרינברג, פרופסור אמריטוס, לשעבר ראש החוג לפסיכיאטריה של הילד והמתבגר באוניברסיטת מינסוטה. פיתוח המבחן החל בשנת 1964. המבחן הפך לזמין מסחרית בשנת 1990.

ביקורת

חוקרים המתנגדים ל-TOVA במסגרת אבחון קשיי קשב וריכוז, טוענים כי ניתן לו משקל רב באבחון, למרות שהוא מדייק רק בכ-85%-80 מהמקרים של ילדים הלוקים בקשיי קשב וריכוז, וקיימת אצלו נטייה לטעויות מסוג II - לא מצביע על הפרעת קשב כשלמעשה היא קיימת. על כך נטען כי המבחן לא מתיימר לאבחן באופן בלעדי, אלא רק לשמש כלי עזר לנוירולוג באבחנה, וכי ההפרעה נקבעת רק בשילוב של תוצאות המבחן לצד גורמים נוספים, כמו שאלונים ובדיקה נוירולוגית גופנית.
מבחן BRC‏ (Brain Resource Cognition), המשמש גם הוא ככלי עזר ממוחשב לאבחון הפרעת קשב, מנסה לגבור על חלק מהחסרונות של מבחן TOVA, ולתת תמונה מקיפה יותר של מכלול תפקודי הקשב של הנבדק ורמת החומרה של הקשיים אם קיימים, באמצעות מספר משימות ממוחשבות מגוונות.
גם מבדק ה-MOXO, המשמש כלי עזר מדעי בתהליך אבחון הפרעת קשב, מציג יתרונות, שאינם קיימים במבחן TOVA, ביניהם: חלוקה לשתי גרסאות- לילדים ולמבוגרים, כאשר מבדק הילדים נמשך רק 15 דקות והמבוגרים 18 דקות; שילוב מסיחים חזותיים ושמיעתיים, המדמים את סביבתו הטבעית של הנבדק; מבדק ידידותי ונעים לביצוע; תוצאות פשוטות להבנה; נורמה ישראלית עדכנית ורחבה ועוד].
מחראב

אטימולוגיה של המונח

האטימולוגיה של המונח לוטה בערפל. מקור המלה יכול להיות حرب, "ללחום" או "להוביל למלחמה". כשם עצם ייתכן שמקור המלה ב"מלחמה", حرب  ו-حربة , "רומח". محراب מוגדר כשדה קרב, במובן של "ג'יהאד א-נפס" (כלומר, הקרב נגד נשמתך שלך). 
יש טענה הגורסת כי הגומחה נקראת "מחראב" משום שכל מי שנכנס למסגד היה מניח את חרבו במקום זה וכך לא יכלו לבוא לידי שפיכות דמים.  המסגד הוא "חרם", מקום האסור בשפיכות דמים. על כן, אם היה קם אדם לחרבו היו הנוכחים יכולים למנוע בעדו מלהגיע לחרב כיוון שכולם מתפללים לכיוון זה ויכולים לזהות מי שיתקרב לכלי הנשק בזמן התפילה.
מעיין בלום

ביוגרפיה

בלום נולד וגדל בתל אביב, בילדותו למד בבית ספר לאומנויות "תלמה ילין" במגמת תיאטרון וסיים את לימודיו ב-1994. לאחר סיום התיכון, למד בסטודיו למשחק של "ניסן נתיב" וסיים שלוש שנות לימודים.

קריירת משחק

בתחילת דרכו כנער, השתתף בתוכנית הטלוויזיה "תופסים ראש" של ערוץ 1. בשנת 2008 שיחק בלום בסדרה "גם להם מגיע" יחד עם ליאור אשכנזי, ענת מגן שבו ועוד. באותה השנה יצר את סדרת המערכונים "מקום לדאגה" ושיחק דמויות שונות.
בנוסף גם התארח בתוכנית "הלילה עם ליאור שליין". בשנים 2010–2013 שיחק בסדרת הקומדיה של YES "המשרד",תפקיד ראשי, שם גילם את יריב שאולי, לצד דביר בנדק. באותה שנה שיחק בדרמה הקומית "אבודים באפריקה", שם שיחק את ארון וקסלר, בנו הלא יוצלח של אדי וקסלר (צחי גראד).
החל משנת 2011 מגלם דמויות שונות בתוכנית "קאמבק" של קומדי סנטרל. באותה השנה שיחק גם את זבולון הורביץ בסדרה "השנים הכי יפות" ששודרה בערוץ 2 ובסדרת הרשת "אלוהים והשטן: שותפים".
ב-2012 שיחק בתפקיד אורח בסדרה "כאן גרים בכיף" בתפקיד עמירם, הקואוצ'ר של המשפחה וגם בתפקיד אורח ב"נשואים פלוס".
בשנת 2013 חזר לשחק בעונתה השנייה של "אבודים באסיה" ב-YES.
בשנת 2014 שיחק בתפקיד אורח בסדרה "70 מיליון סיבות לעושר", ושיחק במספר פרקים בסדרת הדרמה של HOT, "מתים לרגע", שם גילם את יפתח, אח של יסמין שהתחזה לעורך דין. בהמשך השנה, החל לשחק בסדרת הנוער "כוכב הצפון".
בשנת 2015 שיחק בקומדיית המצבים "שחקן זר" בערוץ 2, בתור הסוכן של הכדורגלן אדיר (מאור שוויצר). בנוסף בשנת 2015 שיחק בסרט הקומדיה "איביזה" לצד מאור שוויצר, דר זוזובסקי ואחרים. בשנה זו גם שיחק את תפקיד הצייר בסדרת האמנות ההומוריסטית של החינוכית "כאן ואומן", לצידו של טל פרידמן.
בשנים 2015–2016 התארח בתוכנית המערכונים של הערוץ הראשון היהודים באים. שם גילם את: אחיו של יוסף, חיים יבין, אבישי רביב ואריק שרון.
בשנת 2017 שיחק בסדרה "צפוף" בתפקיד מנכ"ל גוגל (תפקיד אורח). מאוחר יותר באותה שנה גילם את מרקוס בעיבוד האמריקאי לסדרת הנוער "החממה", הנקראת "Greenhouse Academy".
בשנת 2018 השתתף בסרטו של הבמאי אבי נשר, "סיפור אחר".
בשנת 2019 השתתף בסדרה "תיק נעדר" בתפקיד זאב אבני המשודרת בערוץ כאן 11. באותה שנה השתתף גם במיני-הסדרה "הנערים של HBO וקשת אינטרנשיונל".
כיום, משחק בהצגה "חשש לאירוע" בתיאטרון תמונע.

קריירת כתיבה

בלום היה חלק מכותבים של סדרות רבות, בהן "המובילים", "מצב האומה", "קומי קומי", "הרצועה" של ערוץ ביפ, ו"מקום לדאגה" ו"גם להם מגיע" ששודרו בערוץ 10.
בשנת 2013 כתב יחד עם ימי ויסלר, איתו שיתף פעולה כבר ב"מקום לדאגה", את סדרת האימה הקומית "המגפה", של HOT, אודות דיירי אחוזה מפוארת הנדבקים במגפה המתפשטת בבניין.
מוחמד בן אסמאעיל א-דרזי

ביוגרפיה

מעט מאוד ידוע על ראשית חייו של אל-דרזי. על פי רוב המקורות, הוא נולד בבוכרה, והיה כנראה ממוצא פרסי. הוא כונה "אל-דרזי", כינוי שפירושו "החייט". הוא הגיע לקהיר בשנת 1015 לערך, והצטרף לתנועת הדרוזים שאך נולדה.
אל-דרזי הנהיג כוח צבאי שנשלח מקהיר, כדי לדכא את "תנועת האחדות", שקמה בהרי השוף בלבנון ובחורן שבסוריה, ושאפה לאחד נוצרים ומוסלמים סונים ושיעים תחת אל אחד. הצבא של אל-דראזי מנה כ-200 אלף חייל, בעוד שלתנועת האחדות היו פחות מ-10,000 איש. שני הצדדים נפגשו מצפון לירושלים. הצבא של אל-דרזי הובס, והוא נתפס בשבי. כתוצאה מהניצחון, זכתה תנועת האחדות לכינוי "התנועה שהביסה את הצבא של אל-דרזי".
לאחר הקרב, הפך אל-דרזי לאחד ממטיפי הדת הראשונים של "דת האחדות", שנודעה בשם הדת הדרוזית. באותה עת גייסה התנועה מספר גדול של חסידים. עם זאת, מאוחר יותר הוא נחשב בוגד בעיני הדרוזים, ובדרך כלל הם מאפיינים אותו בתכונות שטניות, ובפרט בתכונת היהירות.
השקפה זו מבוססת על העובדה ההיסטורית, שככל שמספר חסידיו גדל, הוא הפך אובססיבי למנהיגותו, ולקח לעצמו את התואר "חרב האמונה". באיגרת החוכמה , מזהיר חמזה בן-עלי אבן-אחמד את אל-דרזי ואומר: "האמונה אינה זקוקה לחרב כסיוע". אולם, אל-דרזי התעלם מאזהרותיו של חמזה, והמשיך לקרוא תיגר על האימאם. גישה זו הובילה למחלוקות בין אל-דרזי לבין חמזה בן-עלי, ששלל את התנהגותו. אל-דרזי טען כי הוא זה שנועד להיות המנהיג של הדעוה, והעניק לעצמו את התואר "אדון המדריכים", כי הח'ליף אל-חאכם כינה את חמזה בן-עלי "אדון המצייתים".
בשנת 1018 אסף אל-דרזי סביבו חסידים, שכונו "דרזיים", שהאמינו כי התבונה האוניברסלית התגלמה באדם הראשון, הועברה ממנו אל הנביאים, ואחר כך אל עלי, ומכאן אל צאצאיו, הח'ליפים הפאטימים. אל-דרזי כתב ספר שייסד את הדוקטרינה הזאת. הוא קרא מספרו במסגד הראשי בקהיר, מה שגרם למהומות ולמחאות נגד טענותיו, ורבים מחסידיו נהרגו. חמזה בן-עלי הוקיע את דרכו, וכינה אותו "החצוף והשטן". המחלוקת שיצר אל-דרזי הובילה את הח'ליף אל-חאכם להשעות את הדעוה הדרוזית בשנת 1018.
בניסיון לזכות בתמיכתו של אל-חאכם, החל אל-דרזי להטיף כי אל-חאכם ואבותיו היו גלגולו של אלוהים.
ישנה סברה שאל-דרזי התיר לחסידיו לשתות יין (בניגוד לאמונת האסלאם), וכן התיר נישואים האסורים על פי ההלכה האסלאמית. אולם יש חוקרים המפקפקים בכך.

מותו ולאחריו

אל-חאכם שהיה אדם צנוע, לא האמין שהוא גלגול של אללה, והוא חשב שאל-דרזי מנסה להציג עצמו כנביא חדש. הוא ראה בו סיכון דתי, והעדיף את חמזה בן-עלי על פניו. על כן הוא פקד להוציא אותו להורג ב-1018. אחריו, נותר בן-עלי המנהיג היחיד של הדת החדשה.
אף על פי שהדרוזים אינם רואים באל-דרזי את מייסד האמונה שלהם (ולמעשה, הם מתייחסים אליו כאל "הכופר הראשון"), קבוצות מוסלמיות יריבות כינו את ה"דרוזים" על שמו של אל-דרזי, והכינוי דבק בהם שלא בטובתם. ה"דרוזים" מעדיפים לכנות את עצמם "אל-מוואחידון" (המיוחדים).
ריצ'רד ג'ונס

ביוגרפיה

ג'ונס נולד בבסיס חיל האוויר בברקסדייל, לואיזיאנה. הוא סיים לימודי תואר ראשון במדעים, במתמטיקה, בהצטיינות במכללת הארוי מד בקליפורניה, תואר שני ושלישי במנהל עסקי ובסטטיסטיקה באוניברסיטת ויסקונסין-מדיסון.
במהלך שירותו בשירות החוץ האמריקאי הוא הוצב פעמיים בריאד ושירת גם בפריז ובתוניס. הוא שימש מנהל האגף למסחר במדינות מפותחות במשרד ליחסים עם מצרים (1987–1989) ואף עמד בראש המשרד ליחסים עם מצרים.
נוסף לשפת אמו ג'ונס דובר ערבית, צרפתית, גרמנית ורוסית. במרשם הפטנטים האמריקאי רשומים על שמו שני פטנטים.
מקסיקו במשחקים האולימפיים לנוער

אולימפיאדת הנוער סינגפור (2010)

המשלחת הראשונה של מקסיקו למשחקים האולימפיים לנוער הייתה לאולימפיאדת הנוער סינגפור. המשלחת כללה 42 ספורטאים שהתחרו ב-16 ענפי ספורט. המשלחת זכתה בשישה מדליות. המשלחת הגיעה להישגים בענפים טאקוונדו עם זכייה במדליית כסף בקטגוריית משקל מעל 63 ק"ג נערות ומדליית ארד בקטגוריית משקל עד 63 ק"ג נערים, קפיצה למים עם זכייה במדליית ארד בקפיצה מפלטפורמה קשיחה מ-10 מטר נערים והעפלה לשלושה גמרים: מקום תשיעי בקפיצה מפלטפורמה קשיחה מ-10 מטר נערות ומקום אחת עשרה בקפיצה ממקפצה גמישה מ-3 מטר לנערים ולנערות. ספורטאי המשלחת זכו גם במדליית ארד בענפים קאנו/קיאק בתחרות הספרינט לנערים בקאנו, קרב חמש מודרני בטורניר הנערים. בענף הרמת משקולות המשלחת זכתה במדליית ארד בקטוגריית המשקל עד 63 ק"ג נערות וסיימה במקום השישי בקטגוריית המשקל מעל 85 ק"ג נערים.
המשלחת קצרה הישגים עם העפלה לגמרים בענפים הבאים: קשתות בה סיימה במקום הרביעי הטורניר הנערות, טריאתלון בה גם סיימה במקום הרביעי בטורניר הנערות. הנבחרת בענף האופניים דורגה במקום השישי. בענף האתלטיקה ספורטאי המשלחת הגיעו להישגים בתחרויות הליכה תחרותית בה דורגו במקום החמישי בהליכה למרחק 5 ק"מ לנערות ובמקום השביעי בהליכה למרחק 10 ק"מ לנערים. המשלחת סיימה במקום השישי בענף הקליעה בתחרות הנערים לירי ברובה אוויר למרחק 10 מטר ובענף ההתעמלות בתחרות תרגיל הקפיצות נערים בה סיימה במקום השביעי. המשלחת גם השתתפה בתחרויות בענפים איגרוף, בדמינטון, ג'ודו, היאבקות ושיט אך ללא הגעה להישגים משמעותיים.

אולימפיאדת הנוער נאנג'ינג (2014)

המשלחת לאולימפיאדת הנוער נאנג'ינג מנתה 78 ספורטאים שהתחרו בעשרים ענפי ספורט והייתה המשלחת הגדולה ששלחה מקסיקו עד כה. המשלחת זכתה באחת עשרה מדליות. המשלחת הגיעה להישגים בענפים אתלטיקה עם זכייה בשתי מדליות כסף בהליכה תחרותית למרחק של 5 ק"מ והדיפת כדור ברזל נערות ומדליית ארד בהליכה תחרותית למרחק של 10 ק"מ נערים, בקפיצה למים עם זכייה במדליית כסף בקפיצה ממקפצה גמישה מ-3 מטר נערים ושתי מדליות ארד בקפיצה מפלטפורמה קשיחה מ-10 מטר נערים ונערות. ספורטאי המשלחת סיימו במקום השישי בקפיצה ממקפצה גמישה מ-3 מטר נערות. ספורטאי המשלחת זכו בענף הטאקוונדו במדליית כסף בקטוגריית משקל עד 63 ק"ג נערים ומדליית ארד בקטגוריית משקל עד 49 ק"ג נערות. המשלחת זכתה במדליית ארד בענפים כדורגל על ידי נבחרת הנערות וקאנו/קיאק בתחרות הספרינט לנערות בקאנו. ענף נוסף בו בלטה המשלחת היה הרמת משקולות עם זכייה במדליית כסף בקטגוריית משקל עד 63 ק"ג נערות, וסיום במקום החמישי בקטגוריות המשקל עד 53 ק"ג נערות ומעל 85 נערים, וסיום במקום השישי בקטגוריית המשקל עד 62 ק"ג נערים.
המשלחת קצרה הישגים עם העפלה לגמרים בענפים הבאים: אופניים בה סיימה קבוצת הנערים בדירוג במקום החמישי, קליעה עם סיום בדירוג השמיני בתחרות הירי למרחק 10 מטר ברובה אוויר לנערים, ובהתעמלות במקצועות התעמלות מכשירים. ספורטאי הנבחרת סיימו במקום השביעי בתרגיל הקורה, במקום השמיני בתרגיל מקבילים מדורגים ובמקום ה-15 בקרב רב נערות. במקצוע הטרמפולינה המשלחת דורגה במקום הרביעי בתחרות הנערים ובמקום השביעי בתחרות הנערות. ביתר הענפים המשלחת לא הגיעה להישגים משמעותיים.

משחקי החורף

מקסיקו השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ספורטאי יחיד שהתחרה בענף סקלטון. ספורטאי המשלחת לא הגיע להישג משמעותי וסיים במקום ה-12 בטורניר הנערים. המשלחת לאולימפיאדת הנוער לילהאמר כללה שני ספורטאים שהתחרו בשני ענפים. ספורטאי המשלחה לא הגיעו להישגים משמעותיים בענפים סקי אלפיני וסקי בסגנון חופשי.
סלב'ס

פירוט הסדרה

הסדרה מתחילה עם עליית תוכנית מציאות ישראלית בשם "פפראצי נולד" (כפרודיה על התוכנית המציאות כוכב נולד), בה מתחרים צלמי פפראצי בצילום ידוענים. כל ידועני המדינה סובלים בשל כך ומחליטים לעבור למחנה צבאי סגור, שם יגורו ללא הפרעה. הם מכריזים על הקמת "עיירת הסלב'ס" וממנים לראש העיירה את משה איבגי. למרות שחשבו שבעיירה משלהם הם יהנו, רובם סובלים מחוסר תשומת הלב, מכיוון שבמקום בו כולם מפורסמים, אף אחד לא מפורסם.
פירמידה (גאומטריה)

פִּירָמִידָה היא פאון תלת-ממדי המורכב ממצולע שנקרא בסיס הפירמידה, מנקודה מחוץ למישור של המצולע שנקראת קודקוד הפירמידה, ומכל הקטעים המחברים בין הקודקוד לבין הקודקודים של מצולע הבסיס. באופן שקול, פירמידה מורכבת מפאת הבסיס שהיא מצולע כלשהו, מקודקוד מחוץ למישור הבסיס, ומפאות משולשיות שהן כל המשולשים המוגדרים על ידי שני קודקודים סמוכים במצולע הבסיס ביחד עם קודקוד הפירמידה.
מספר הצלעות של מצולע הבסיס מעניק לפירמידה את שמה, ובהתאם לכך יש פירמידה משולשת, פירמידה מרובעת וכו'. פירמידה משולשת משוכללת (כלומר כזו עם ארבע פאות שהן משולשים חופפים ושווי צלעות), קרויה גם טטראדר (בעברית: "ארבעון"), וזהו אחד מחמשת הפאונים המשוכללים. 
כל אחד מהקטעים המחברים את קודקוד הפירמידה עם אחד מקודקודי הבסיס נקרא מקצוע צדדי. צלע הבסיס נקראת מקצוע בסיס. גובה הפירמידה הוא הקטע היורד מקודקוד הפירמידה אל מישור הבסיס וניצב למישור הבסיס. 
יש המכנים פירמידה שבה כל המקצועות הצדיים שווים באורכם פירמידה ישרה. באופן שקול, פירמידה ישרה היא פירמידה שבה כל הפאות המשולשיות (פרט, אולי, לבסיס) הן שוות-שוקיים כאשר השוקיים השוות הן המקצועות הצדיים. בפרט, בפירמידה ישרה כל קודקודי הבסיס נמצאים על אותו מעגל (תנאי הכרחי זה תמיד מתקיים בפירמידה משולשת, אך החל בפירמידה מרובעת הוא לאו דווקא מתקיים), והגובה יורד אל מרכז המעגל החוסם את הבסיס. 
נפח הפירמידה (בדומה לנפח החרוט) שווה לשטח הבסיס כפול הגובה חלקי 3, כלומר שליש מנפח מנסרה בעלת אותו בסיס ואותו גובה (). נוסחה זו ניתן להוכיח באמצעות עקרון קאוואליירי.
יוסף מעין

ביוגרפיה

נולד בנס ציונה לבתיה ונתנאל מטיוק. התגייס לצה"ל ביוני 1948. לאחר שהודח מקורס טיס יצא ללימודים בבית הספר הטכני של חיל האוויר, סיים קורס טכנאי רדיו ואת הקורס הראשון של טכנאי מכ"ם. ב-1953 נשלח להשתלמות בארצות הברית בבסיס חיל האוויר האמריקני קיסלר, במסגרתה הוסמך כקצין מכ"ם מוטס וכמדריך טכני. בשובו לישראל מילא תפקידי הדרכה ופיקוד בהם מפקד מגמת מכשירים ומכ"ם בבית הספר הטכני של חיל האוויר, קצין תכנון וראש מדור אחזקת ציוד אלקטרוני במטה החיל. 
למד בטכניון וב-1962 סיים בהצטיינות תואר בהנדסת חשמל במגמת בקרה בפקולטה להנדסת חשמל. בשנים 1964-1968 שהה בצרפת כראש צוות הנדסי שפיקח על עבודות חברת דאסו לחיל האוויר. ב-1968 ניהל צוות פיתוח במשרד הביטחון ובשנים 1969-1970 עמד בראש צוות פיתוח מערכת נשק בתעשייה האווירית. ב-1971 מונה לראש ענף קשר וניווט, ראש ענף לוחמה אלקטרונית וסגן ראש מדור ציוד למערכות במחלקת הציוד של חיל האוויר. ב-1974 מונה לראש להק ציוד בדרגת תת-אלוף. 
ב-1978 השתחרר מצה"ל ובאוגוסט אותה שנה מונה למנכ"ל משרד הביטחון, כיהן בתפקיד עד 1982. בתקופתו בתפקיד התמודד עם השלכות הסכם השלום בין ישראל למצרים שחייבו את פינוי חצי האי סיני, העתקת בסיסי צה"ל ובניית מתקנים חדשים רבים. 
ב-1985 מונה לנשיא חברת פיברוניקס מחלוצות תעשיית ההיי טק בישראל. כיהן כסמנכ"ל אלרון וכמנכ"ל חברת תדיראן. בשנים 1990-1997 הועסק בחברת UDI של שאול אייזנברג, כיהן כסגן נשיאה וריכז את פעילות הקבוצה בסין. כיום מכהן כיו"ר אר-ג'ט הנדסה העוסקת בפיתוח מנועי סילון.
מישל קלוני

קריירה

קלוני התחילה את הקריירה שלה בריקוד בלט, וקיבלה מלגה באקדמיה לבלט מקצועי.
בשנת 1994 שיחקה בסרט "ארוטיקה" לצד בריאן קראנסטון. בשנת 1996 שיחקה בסוף העונה הראשונה של הסדרה הקומית "המופע של ג'ף פוקסוורת'י", בתפקיד דידי לנדראו.
היא התפרסמה כשגילמה את מלאני מרקוס, עורכת דין לסבית יהודיה בסדרת הטלוויזיה האמריקאית הפופולרית "הכי גאים שיש". בראיון למגזין "Curve" אמרה שלמרות שבסדרה "הכי גאים שיש" היא מגלמת דמות של לסבית, היא למעשה סטרייטית במציאות: "אני לא רוצה שאנשים יחשבו שאני איזשהו סמל של הקהילה הגאה, בגלל שאני לא לסבית בעצמי. אני לא רוצה שאנשים יחשבו שאני אומרת שאני יודעת יותר מהם על החיים שלהם."
קלוני שיחקה בעונה השלישית של הסדרה סבב הפוקר העולמי בהוליווד במטרה לגייס כספים להקמת ארגון צדקה.
ב-2005 שיחקה בסרט "בלתי נראה" לצד גייל הרולד. ב-2010 גילמה את ג'יין פרנסקוט באחד הפרקים של הסדרה "שקר לי". בשנת 2012 שיחקה בסרט "מג'יק מייק" של הבמאי סטיבן סודרברג, ושנה לאחר מכן התארחה בסדרה "NCIS". 
בשנת 2014 גילמה את טינה, אמהּ השתיינית של ג'ייד בסרט הטלוויזיה "חברות מסוכנת".
משנת 2015 מגלמת את גברת פינץ בעונה החמישית והשישית בסדרה "זאב צעיר" ברשת MTV. באותה שנה שיחקה בסרט הדרמה "סוג של השיבה הביתה" בבימויה של מריה בורטון.

חיים אישיים

באוקטובר 2014 נודע שקלוני מצפה לילד מהבמאי בריאן סינגר, ובינואר 2015 הביאה לעולם את בנה הראשון.
The Complete Limelight Sessions

רקע

האלבום מכיל אוסף של שירים שהקליטה טוויין בשנים 1989 ו-1990 על ידי חברות התקליטים ליימלייט ויוברסל מיוזיק, לפני שחתמה בחברת התקליטים מרקורי נאשוויל. אלבום הדמו הופץ בצפון אמריקה בעקבות ההצלחה המסיבית של אלבומה השלישי Come On Over, אשר יצא באותה התקופה.
האלבום קודם על ידי הוצאת רמיקסים לשיר "It's Alright"; השיר היחיד של טוויין אשר נכנס למצעד שירי הדאנס קלאב. שיר נוסף שהופץ מתוך האלבום היה השיר "The Heart Is Blind" אשר נשלח לתחנות הרדיו שמשדרות מוזיקת קאנטרי בארצות הברית, אך בשל השמעות נמוכות בתחנות רדיו אלו הוא לא הצליח להיכנס למצעד שירי הקאנטרי.
כל השירים באלבום שוחזרו על ידי המפיק המקורי שלהם ויצאו בהסכמתה של שאניה, אולם גרסאות רמיקס שיצאו מתוך האלבום לא יצאו בהסכמת שאניה או המפיק שלהם.

הוצאה והצלחה

חלק מהשירים באלבום הדמו יצאו שנה קודם לכן באירופה בשם "Wild & Wicked", על ידי חברת התקליטים RWP, והגיעו ביחד עם פוסטר בחינם. אלבום הדמו הגיע בשיאו אל המקום ה-62 במצעד האלבומים הבריטי ונשאר שם למשך שבועיים אך בסופו של דבר הגיע למעמד כסף במדינה עם מכירות של 60 אלף עותקים.
במשך השנים הופצו מספר גרסאות נוספות לאלבום הדמו אשר כללו גרסאות רמיקס לחלק מהשירים או גרסאות שונות או מספר שירים מצומצם יותר.
דהאוקסינוקלאוטיד

דיאוקסיריבונקוליאוטיד (חומצת גרעין החסרה אטום חמצן בריבוז, באנגלית: Deoxyribonucleotide) הוא מונומר המהווה את תת-היחידה הבסיסית ממנה מורכבת החומצה הדיאוקסיריבונוקליאית, הידועה בקיצורה כ-DNA. כל דיאוקסיריבונקוליאוטיד מורכב משלושה מרכיבים: בסיס חנקני, חד-סוכר טבעתי המכיל 5 פחמנים וקבוצת זרחה. קבוצת הזרחה נקשרת לפחמן מספר 5 של הסוכר. הבסיס החנקני תמיד קשור לעמדה 1' של הדיאוקסיריבוז. הדיאוקסיריבוז שונה מן הריבוז הרגיל בכך שישנם פרוטונים על פחמן מספר 2 ולא קבוצת OH. זהו ההבדל בין החומצה הדיאוקסיריבונוקליאית (DNA) לחומצה הריבונוקליאית (RNA) (ראו איור).
כאשר דיאוקסיריבונקוליאוטידים מתפלמרים ליצירת ה-DNA, קבוצת הזרחן מנוקליאוטיד אחד תיקשר לפחמן מספר שלוש בנוקליאוטיד השני, על ידי יצירת קשר פוספודיאסטרי. נוקליאוטידים חדשים יתווספו רק לפחמן מספר שלוש של הנוקליאוטיד הקודם, וכך נשמרת כיווניות הפולימרזיציה.